
EDITORIAL 


Na promer lugar un saludo cordial 
na tur nos abonadonan. Despues di 
un esfuerso bastante grandi redac- 
cion ta full ariba mercado cu otro 
numero di Taray. 

Den e luna cu a pasa redaccion 
completo di Taray a sigi un curso 
di journalismo básico. Na e curso 
aki a participa diferente otro miem- 
bronan di otro revista cu ta worde 
imprimi na Aruba. Tabata un siman 
masha educativo pa tur esnan cu a 
participa. 

E persona cu a dirigi e curso tabata 
señor Han Folkertsma. E ta hefe di 
redactor di un departamento di e 
revista Elseviers. 

SPANA: 

DEMOCRACIA A BOLBE VENCE 


Den un articulo anterior den Ta- 
ray nos a trece e historia di Franco 
y Juan Carlos encorto (Franco, 36 
aña lider, Taray no. 2). 

Ey nos por a mira con, despues cu 
Franco a fallece, Juan Carlos a hi- 
ba Spaña na un parlamento demo- 
cratico. 

Dia 24 di februari mainta demo- 
cracia Spaño tabata na peligro, ora 
cu meimbronan di guardia civil a 
ocupa parlamento Spaño y trata 
na bin cu un golpe de estado. 
Esaki a sosode ora cu mester a vo- 
ta pa un Prome Ministro nobo, 
cual tabata den persona di Leopol- 
do Calvo Sotelo. E atake riba e 
parlamento a ser diriji pa e oficial 
frankista Colonel Antonio Tejero 
de Molina, apoya na 200 miembro 
di Guardia Civil. 


Via radio el a anuncia cu tur cos ta 
bow control y cu tabata tin un go- 
bierno Spaño forma temporal con- 
sistiendo di secretarionan di esta- 
do y ministronan interino. Tambe 
e rey tabata na cabes di ehercito 
cual a tende na su jamada pa no 
simpatiza cu e ocupantenan di e 
parlamento. 

Den un tempo corto hopi miem- 
bro di e guardia civil cu tabata tin 
e edificio di parlamento ocupa, a 
entrega nan mes asina cu henter e 
intento a fracasa. 

Mas tardi e Colonel Tejero a entre- 
ga su mes. 

Hopi tabata e aplauso ora cu e 
miembronan di parlamento y e ex- 
prome ministro Adolfo Suarez a 
sali for di edificio. 

Despues di 17 ora di caos y inse- 


guridad a parce cu rey Juan Carlos 
a hiba un victoria cu su democra- 
cia Spaño. 

Miles di madrileño cu tabata para 
patras di e hekinan di e edificio di 
parlamento den e ciudad Spaño a 
yora, grita y a aplaudi ora nan a 
tende for di e centenares di radio 
transistor cu un acuerdo a wordu 
logra cu e ocupantenan. 

E persona cu a haja tur elogio, tan- 
to den prensa y comunidad, tabata 
Rey Juan Carlos. 

Un par di dia despues e prome mi- 
nistro nobo a bira Leopoldo Calvo 
Sotelo cu un mayoria abrumador, 
cual ta nifica cu parlamento tabata 
pa democracia sigui den e pais aki. 
E apoyo aki tabata mas pa demo- 
cracia Spaño a triunfá. 

DISFRUTA 



ouRtrrv 


^ BEVEMWB 

CHERRY 

PINEAPPLE 

GRAPE 



Hopi panico a reina den e parla- 
mento y tambe den henter e pais. 
Pero e heroe nacional, rey Juan 
Carlos, a bolbe sali na defensa di 
democracia Spaño cu apenas taba- 
ta tin 5 aña andando. 

ARIES 21 MAART - 20 APRIL 

Otro trabao, den cual bo talentonan lo worde expre- 
sa debidamente. No hinkabo den plannan loco, cu 
cual nan ta atacabo. Door di nan tamaño nan ta impo- 
sibel pa alcansa. Den amor lo bo tin di bringa pa e es- 
pacio necesario. 













COOPERATIVA 


CON ADMINISTRACION DI UN 
COOPERATIVA DI SPAAR I 
CREDITO (C.U.) TA FUNCIO- 
NA? 



E tarea mas principal y esencial di 
un directiva ta pa semper e percu- 
ra cu e administracion di su coo- 
perativa di spaar i credito ta na or- 
do y up to date i disponibel pa tur 
su miembronan. Awor ta logico pa 
ejerce esaki mester di personanan 
responsabel, honesto, y cu ta ca- 
paz of dispuesto pa capacita nan 
mes y competente, y cu bolunta- 
riamente ta pone ora y experiencia 
disponibel. E personanan aki (esta 
directiva) ta wordu escoje door y 
pa e miembronan mes durante e 
reunion general (maximo autori- 
dad) y ta consisti di por lo menos 
3 y maximal nuebe 9 persona. 

Tambe ta escoje comision di su- 
pervision (controle). E parti admi- 
nistrativo ta cay por mayor parti 
bou guia y responsabilidad di e te- 
sorero, cu por worde jama general 
manager di e cooperativa spaar y 
credito. E persona aki ta goza di 
un confianza enorme di e miem- 
bronan (nan a escohe democrati- 
camente) ta encarga cu tur (trans- 
accionnan bancario) asuntonan di 
accionnan (spaarmento) y fianza 
di e miembronan. Placa di miem- 
bronan mester wordu deposita no 
mas tarda dentro di 2 x 24 ora, 
(despues di a ricibie) cu ta normal- 
mente tur diadomingo. Tur depo- 
sit slips, recibonan, cheques stubs, 
etc. ta wordu geboek y gefile den 
nen correspondentie lugar. 


Periodikamente e bukinan di spaar 
di e miembronan ta wordu contro- 
la cu e buki grandi (grootboek). 
Tambe un balans ta wordu traha 
mensualmente cu ta refleja e esta- 
do financiero di C.S.C. dentro di 
diez (10) dia di e luna siguiente. 

Normalmente esaki ta ser poni den 
e kantoor (of un otro lugar stipu- 
la) unda tur miembronan por pasa 
mire. Tambe por ser menciona cu 
segun Statuto, cu e tesorero ta e 
unico persona cu por wordu paga 
(algo) pa su labornan. 

Ta obvio cu tur e bon trabaonan 
aki por y mester wordu controla 
debidamente pues esaki ta neta- 
mente parti di e deber di comision 
di supervision. E comicion aki, cu 
ta consisti di 3 persona, mayor di 
edad, cu tambe cu wordu escoje 
pa e miembronan mes den e reu- 
nion general, ta traha independien- 
te 1 aña y no re-eligible. 

Nan mester controla si reglanan y 
leynan no ta wordu viola, si statu- 
tonan ta wordu bon aplica. Nan ta 
reuini por lo menos un (1) vez pa 
luana of cada vez cu e presidente 
of un di e miembronan/comision 
ta haja cu ta necesario. Sigur cu 
nan tin un responsabilidad grandi- 
simo y mester duna cuenta na e 
miembronan. Nan ta controla tur 
pedidonan di fianza y si pago ta 


ser haci debidamente, controla e 
trabao di e presidente, tesorero y 
secretario. 

Un copia di esaki ta ser manda pa 
Centrale Bank v/d Nederlandse 
Antillen. Mester agrega cu cada 
miembro tin su mes buki di spaar 
y cu cada suma (no ta importa 
cuanto) cu wordu deposita (sppar) 
of lanta (fianza) mester wordu no- 
ta den su buki sin excepcion, pues 
cada miembro, personalmente, por 
controla si su buki ta na ordo. 

Minimalmente un vez den cada 
tres (3) luna nan ta tene un con- 
trol severo ariba e cuenta banca- 
rio (esta si e lista di saldo di tur e 
miembronan ta refleja suma real, 
compara cu e buki grandi (groot- 
boek) afsluitingscontrole. 

Esakinan (un administracion efi- 
caz y eficiente) tur ta haci cu 
miembronan por tin tur e plena 
confianza cu su plaka ta wordu 
bon usa, y cu manejo di C.U. ta 
den bon man y semper ariba e bon 
caminda pa un mehor desarollo y 
progreso, cual ta na bienestar muy 
en particular di tur e miembronan 
y henter e comunidad en general. 

Apreciable lector(a) tal vez lo ta 
bon pa medita i refleja un ratu 
contestando e pregunta importan- 
te aki: 

“CON AMI LO POR CONTRIBUI 
NA C.U. ???????” 

Na nomber di Grupo di Trabao 
COOPER ATIV A. 

RELATO: 

REVOLUCIÓN LATINA 


Prome cu e Banda actual a ser ja- 
ma “La Revolución Latina” e ta- 
bata hiba e nomber di “Combo 
Unidad Latina” cu a ser funda dia 
20 - 9 - ’73 Y ta keda considera 
tambe fundación di La Revolución 
Latina. 

Tempo cu Unidad Latina a ser 
funda e tabata consisti di un Gui- 
tarra Tré electrico, un Bahó elec- 
trico, Timbal, Conga, Raspa, y Ma- 
raca. 

E smack pa a funda of crea Uni- 
dad Latina a bin door di un Cuar- 
teto cu tabata toca es tempo ey 
tur diadomingo den un programa 
di Radio Voz di Aruba cu tabata 
jama Cuarteto Los Desconocidos. 
Pedida nan tabata drenta pa los 
Desconocidos toca na varios oca- 
cionan pero esaki algun nos taba- 
ta tumba ya cu e cuarteto no a 
wordu crea pa sigi den serio tabata 
djis pa placer di nos mes. 

Y den un die ultimo presentacion 
di cuarteto los Desconocidos e 
idea firme pa funda un combo a 
nace, Los Desconocidos a desapa- 
rece y a aprece e combo Unidad 
Latina cual awe ta Revolución La- 
tina tambe. 

Dia cu e combo tabata 2 luna di 
ensayo, a join e combo un Organi- 
sta. Esaki a retira tambe despues 
cu e tabata move den full swing pa 
un mal comprendemento y un he- 
cho di inresponsabilidad. 


Despues cu un otro Organista a 
wordu encontra a sigi cu mas en- 
tusiasmo pa bay adilanti, ta cu a 
jega asina leu cu e combo a bin 
graba su prome disco 45 y ta dfa 
cu e disco a ser imprimi e nomber 
La.Revolución Latina tambe abin 
ariba piaza kedenado te cu awe. 
Revolución tabata consisti di 5 in- 
tegrante y un Manager. 

Organo: Kadir Boekhoudt - Baho, 
Secondino Tromp - Timbal, Frans 
Tromp - Conga, Muco de Cuba - 
Guitarra Tré, Cantante y director- 
Martin Quandus. y e Manager Pe- 
dro Quandus. 

Revolución Latina actuai a haya 
su mes cu problemanan cu nunca 
sa falta den un agrupación manera 
perdida den algun fiestanan, musi- 
conan cu ya no kier sigi mas cu e 
agurpación, discución chikito en- 
tre musiconan, etc. etc. pero cu 
na final semper tabata tin un solu- 
ción. 

Revolución Latina tin 2 Long Play 
y 5 disco 45 y mas cu lo bay bin. 
E disco nan semper tabata bay 
bon, ya cu si nan no cumpre aki 
nan bo ta haya otro ta cumpre aya 
nan etc. etc. 

Tur composición nan ta di MAR- 
TIN QUANDUS. 

y e disco cu a haci Martin popular 
ta e calypso “MITEY” 

Disco mas bendi ta e 45 CALOR 
DI CUMBIA. 



Martin Quandus 


Trofeo nan obteni ta na 79 con- 
hunto di aña di e encuesta Revista 
Amistad. Martin Quandus como 
cantante principal tin varios trofeo 
obteni. Na aña ’79 trofeo obteni 
pa segundo lugar di tumba contest 
alavez eligi e mes un anochi can- 
tante mas popular. 

’79 prome premio obteni di go- 
bierno insular pa e canción di him- 
no y bandera titula “Respet pa 
Aruba” 

’79 tercer lugar di festival di dan- 
de. ’80 reconoci como miho com- 
positor di e festival di tumba di e 
aña ey. ’80 trofeo premio Oro 
Aruba como cantante mas destaca. 
’81 segundo lugar un biaha mas 
den e contest di tumba. 

Revolución ta cumpli 8 aña dia 
20-9-81 mas den fin di aña. 
Cu esaki tambe a jega na un fin na 
e relato en corto di e agrupación 
La Revolución Latina. 

Contacto nan pa un toca por ser 
pidi serca e Manager Pedro Quan- 
dus na Sorsacastraat 18 na Tara- 
bana y na Hospitaal Horacio Odu- 
bér. 


GEMINI 21 MEI - 21JUNI 




Jun siman trankilo. Caba cu questionnan financiero 
chikito cu pa simannan largo ta sin paga. Pa banda di 
mitar di luna lo tin algun remarcanan tocante bo con- 
ducta. Na promer instante ta parce algo desinteresan- 
te, pero door di reacciona bo ta sinja conoce mas mi- 
hor tal persona. 

di cual nos no sa mucho cos. 


LIMA 



COLOMBIA 


Peru ta un pais cu ta keda den Sur- 
America i e tin 16 miyon habitante 
2 miyon mas hopi cu Hulanda. 

E pais di otro banda ta hopi mas 
grandi: mas o menos 38 bez mas 
grandi cu Hulanda. Na Peru ta biba 
14 hende pa kilómetro cuadra. 
Peru ta consisti di 3 parti cu ta di- 
ferencia masha hopi di otro. 

1 E costa (Costa); un repi tera di 
80 pa 180 km. di hanchura, cu ta 
keda na banda di e Océano Paci- 
fico. E ta territorio di desierto na 
unda nunca sa jobe. 

Den e parti aki ta.biba mas o 
menos 40 % di e poblacion Pe- 
ruano. 

Akinan tambe bo ta encontra e 
ciudadnan grandi, bao di nan 
capital Lima. 

E hendenan ta biba di agricultura 
(sucu, catuna) i di industria. E 
ultimo aki bo ta encontre espe- 
cialmente den e cuidadnan. 


2 E parti montañoso (Sierra) ta 
consisti di e famoso Sierra de Los 
Andes. Sigur b’a jega di tende o 
lesa algo di esaki. 

E Sierra de Los Andes ta pasa di 
patr - i Nort te parti sur, kier 
meen henteramente den Peru. 
De e vallenan (vajenan) e hende- 
nan ta biba di agricultura - aki 
nan bo ta encontra principal- 
mente e latifundistanan (groot- 
grondbezitters). 

Ariba e bahádanan (infértil) di e 
seronan ta biba i traha e campe- 
sinonan indian ku tin propiedad 
chikito. Pero di e produccion casi 
nan no por biba. 

3 E selva. Esaki ta e parti mas 
grandi (casi 60% ) di Peru i ta 
forma parti di region grnadi di 
Amazonas, ku ta keda tambe 
principalmente den Brasil. 

Ta biba masha poko hende den e 
selva; akinan bo ta encontra 
mayoria biaha tribunan di indian, 


UN POKO HISTORIA 

U n poko historia. 

Probablemente boso tur a jega di 
tende di e Incanan. E tabata un cul- 
tura masha bieuw, cu a cuminsa 
mas o menos den e aña 1000 den e 
Sierra Andino - Peruano. 

E Inca - nan tabata biba di kria i 
agricultura. 

Nan a traha alto den montañanan 
ciudadnan grandi cu templonan i 
palacionan enorme. 

E ciudad principal tabata Cuzco, na 
un altura di 3000 metro. 

Na aña 1531 e Españolnan a con- 
quista e imperio Inca. Lima a 
worde escohi como e capital di e 
pais i nan a horta cantidad di e 
obranan di arte-Inca. 

E Inca-nan mes a worde usá como 
catibunan i nan mester a traha pa e 
Españonan den e minanan, lugarnan 
pa textiel i den campo. 

Un cantidad di nan a muri di ham- 
ber i di e trabao pisá. Nan tambe a 
lanta contra e opresion aki. E lanta- 
mento a fracasa i den cual atorbe 
miles di Inca-nan a worde matá. 
Den e añanan 1810 1 cuminsa e 
guerranan pa independencia. 
Esakinan tabata dirigi contra e 
Esapañonan. 

E meta tabata: un Peru indepen- 
diente. 

Na aña 1821 (esta 11 aña despues) 
esaki a bira realidad. Peru a bira un 
pais liber (independiente). 

E pueblo simpel di Peru nunca no 
tabatin nada di bisa. E Hacendado’s 
(grootgrondbezitters), e donjonan 
di e fabricanan, e militarnan i es- 
tranheronan (Ingiesnan i America- 
nonan) tabatatin tur cos di bisa. 
E hendenan rico tabatin propiedad- 
nan (tereno) grandi, na unda e po- 
ber campesinonan tabata tin di 
traha pa un sueldo miserabel. 

E stranheronan tabatin den nan po- 
der kantidadnan di fabricanan, mi- 
nanan i tera i e massa simpel por 

gosa masha poco mes di tur e rique- 
sanan. 

Esey ta e motibo pakiko awor aki 
na Peru tin 2 mundu differente; 

- na un banda bo ta haja e ricunan, 
cu ta biba den casnan bunita, tin 
autonan bunita, en corto bisa: 
nan ta hiba bida jen di luho i na 
otro banda bo ta haja e pober- 
nan, cu ta biba den casitanan di 
palo cu nan mes a traha i cu dia- 
riamente tin di bringa pa nan ex- 
istencia. 

- E barionnan di pobernan (barria- 
das) na Lima. 

Manera bo sa caba Lima ta e ca- 
pital di Peru. E ta e ciudad di 
mas grandi i tin 4,3 miyon habi- 
tante, mas cu un cuarto parti di 
henter e poblacion! 

Den e ultimo anjanan Lima a 
“crece” enormemente i esaki a 
trece cune cierto problemanan. E 
problema di mas grandi ta loke 
nos ta jama e barrionan di pober- 
nan (barriadas). 

Actualmente 31 % di e habitan- 
tenan (esta 1 pa 3) ta biba den e 
barriadas cu ta keda amplia su 
mes. E “barriadas” ta forma 
como si fuera un circulo rond di 
e centro di Lima. 

Den e centro aki tin edificionan 
bunita, tiendanan caro i casnan 
luhoso cu tur comodidad. 

E barriada mas grandi ta Villa el 
Salvador. E ta keda 20 km. di 
distancia di e centro diLima. E 
barrio a worde fundá door di e 
gobierno na aña 1971 i actual- 


mente ta biba mas o menos 
300.000 hende. Ta claro cu door 
di e crecemento enorme aki un 
cantidad grandi di hende tin mes- 
ter di un cas. Villa el Savador ta 
situa den un sabana (di santo) 
grandi i seco. Ora bo lesa e nom- 
ber, kizas bo ta pensa na un bario 
nechi, pero aki bo ta dal bo 
dede: e ta parce un lama di casi- 
tanan chikito di palo di cabana, 
un largura di 9 km. i algun km. di 
anchura. 

E poblacion ta masha jong: mita ta 
bao di e edad di 17 aña. E habitan- 
tenan ta lucha cu diferente proble- 
manan. Hopi bez nan no tin trabao 
(pero 42 % di e adultonan tin un 
trabao fiho) i aunke nan trabao 
toch e sueldonan ta bao. 

No tin hospital i di chiripa algun 
dokter. Nunca e sushi ta worde hiba 
dom, no tin riol, ni awa frescu i 
tampoco un bon cuido di alimento i 
salubridad. 

Loke ta enseñansa; esaki ta malo; 
tin hopi mucha cu no ta bai school. 
Hopi kier bai school, pero tin poco 
school y maestro(a)nan. 

E schoolnan cu t’ey tin mester di 
un cantidad di material pa duna les. 
Kiko tur esaki kier meen pa e mu- 
chanan di Villa el Salvador? 

Como cu nan mayornan ta gana po- 
co placa i irregularmente, nan (mu- 
chanan) tambe tin cu bai traha. 
Aunke ta parce masha bunita pa ta 
limpiado di sapato; en realidad esa- 
ki ta algo tristo. Hopi di nan ta sufri 
hamber (30 % ta haja mucho poco, 
substancianan alimentativo) Bo por 
comprende cu den un ambiente 
sushi i insaludabel, un alimentacion 


malo i falta di awa limpi i ajudo 
medico etc. un cantidad di mucha- 
nan ta muri na un edad hopi jong. 

I.Villa el Salvador ta un di e 

349 barriadas cu Lima tin. 
Amigo(a), despues di lesa e articuio 
nos kier hasi bo un pregunta: Bo ta 
satisfecho cu loke bo tin na Aruba? 


WTRE 

NUMBER 

ONE! 

V. Leeuwenhoekstraat 26 Tel. 23288 



DIA DI MAMA 



Dia 10 di Mei ta un dia granoi pa 
nos tur. E dia di nos Mama stimá 
ta un dia riba cual nos kier mustra 
gratitud pa tur loke nos Mama ta 
nificá pa nos riba mundo. 


Centro di Bario Noord lo presen- 
tá un Show Musical, special pa nos 
Mamanan, riba dia 10 di Mei ano- 
chi, di 7’or pa 9’or. Lo tin baile, 
canto, declamación di poesia y ho- 
pi sorpresa mas. No lubidá di trece 
bo MAMA stimá bin goza di SU 
dia na Centro di Bario Noord. 

TOPICO 

HASTA NATURALEZA AFECTA PA 
COMERCIALISMO 


Den e “Topico” di e biaha aki lo 
wordu trata algo cu ta hala aten- 
cion pa varios tempo caba. 

Loke nos por observa pa e ultimo 
temponan aki (aunke cu esaki no 
ta algo di awor, sino di basta tem- 
po) ta cu canto di caminda hopi 
borchinan di advertencia ta lanta 
manera paddestoel. E objetivo ta 
pa manipula e masa consumidor, 
pa haci propaganda pa sierto arti- 
culo o negoshi. 

Riba esey mes e preocupacion no 
ta, sino riba e hecho cu sin cu nos 
sa e cos aki ta cabando cu e buni- 
teza di naturalesa (o ta cabando cu 
ne mes) di Aruba. 

Pa clarifica esaki nos lo bin cu un 
ejemplo. Nos por ripara, cu ora 
nos ta keiro rond di nos isla y nos 
coi caminda pa Natural Bridge, 
canto di caminda borchinan di 
propaganda. 

Ainda e peligro no ta grandi, paso- 
bra e cantidad ta masha abow mes, 
pero asina cu esaki subi e ta forma 
peligro. Nos naturaleza ta wordu 
stroba y tambe e buniteza ta bai 
perdi, tue e panorama di nos na- 
turaleza ta bai perdi. Unda cu bo 
bira ta borchinan di propaganda lo 
bo mira. Esaki lo core despues cu 
turistanan y nos mes no ta disfruta 
di e buniteza. Ademas un turista 


of hende local mes ta keiro pa wak 
buniteza di e isla. Pero no pa unda 
e bira e topa borchinan cu mas 
bien ta daña buniteza di e natura- 
leza. 

Djis imaginabo. Un bista bunita di 
nos naturaleza riba e caminda pa 
Natural Bridge. Piedranan y mata- 
nan cu ta duna algo bunita di nos 
isla. Y . . .! Diripiente bo ta encon- 
tra bo mes cu asina un borchi 
grandi cu ta tapa bo bista o ta da- 
ña e bista di naturaleza. 

Con boso ta h^ja e cos ey? Pues 
nos por mira con comercialismo ta 
caba cu buniteza di nos naturaleza 
Mester tin un ley pa prohibi esaki. 
Un pregunta cu ta lanta: ken ta or- 


dena e ponemento di borchinan 
aki? 

Otro pregunta: Di ken e terenonan 
aki ta? Y nan mag di pone borchi 
riba nan (pues autorisacion)? 
Un pregunta mas: e departamento 
concerni cu “ruimtelijke ordening’ 
(si tin un na Aruba!) no ta planea 
e cos aki tambe? 

Nan ta tene cuenta cu esaki? 

Aki Natural Bridge a ser poni co- 
mo ehemplo. Pero tin mas! Riba 
caminda di Vliegveld pa O’stad. 
Na Sta. Cruz y hopi otro lugar 
mas. Aunke cu esakinan ta relati- 
vamente poco, pues e ponemento 
di borchinan di propaganda, toch 
tin un sierto peligro cu esaki. 



LEO 23 JULI - 22 AUGUSTUS 


Bo ta warda riba noticianan importante, pero esaki lo 
keda sin bin pa algun siman. No pone atencion na e 
rumornan cu tin. Bo bisiñanan lo tuma un actitud 
mas objectivo pa bo persona. 

Di Biblia 

ALGUN SUGGESTIONNAN BIBLICO 
Den e articulo aki nos kier ofrece nos abonadonan algun versonan for di 
Scritura Santa. 

Bo persona, çu ta lesa e articulo aki, por considera esaki como un ajudo 
personal. Puntra bo mes: Kiko e palabranan aki ta nifica p’ami?? 
Kiko mi por drecha, haci etc. 

Pesey pensa i medita ariba loke ta sigi. Lo bo ta na caminda pa un bida 
mas felis. 


Nos relacion pa cu Dios. 

— No tene miedo, trupa chiki; a 
agradá na boso Tata di duna Reino 
na boso (Lc. 12, 32). 

— No ta dos totolica nan ta bende 
pa un cens? I sinembargo sin bo- 
luntad di boso Tata ni un totolica 
lo no cai abao na suela. Ma di boso 
hasta cada drachi cabei di boso ca- 
bez ta contá. Pues no teme;dipur- 
si boso bal más cu un trupa di to- 
tolica. (Mt. 10, 29-31). 

— Sigur ta cu boso ta biba den 
opresion na mundo, ma tene cura- 
shi: Mi a vence mundo (Ju. 16,33) 

— Ma busca prome Reino i su hus- 
ticia: anto tur e cosnan aki lo ta 
duná na boso na djapa. (Mt. 6,33). 

— Enberdad, Mi ta bisa boso: Si 
boso tin un fe, maske mes e ta chi- 
kf manera un pipita di moster, an- 
to boso por bisa e cero aki: Kita di 
aki bai p’aja, i lo e kita bai. Nada 
lo no ta imposibel pa boso. (Mt. 
17,20). 


Cada bez E tabata retirá su mes 
den soledad pa E reza (Lc. 5,16). 

— Ma ora bo ta reza, drenta anto 
den bo kamber, sera porta bo tras 
i teza na bo Tata cu ta na scondi, i 
bo Tata cu ta mira na scondi, lo 
paga bo. Ora boso ta reza, no usa 
un cantidad di palabra, mescos cu 
paganonan; pasobra esakinan ta 
kere di keda scuchá pa via di nan 
cantidad di palabra (Mt. 6,6-7) 

— Despues di a camna bai un ooco 
mas lew, E1 a tira su curpa plat 
abao na suela i a reza: Mi Tata, si 
ta posibel, larga e copa aki pasa Mi 
bai. Ma sinembargo: no segun Ami 
kier, ma segun Abo kier (Mt. 26, 
39). 

— Anto Hesus a clama na boz al- 
to: Tata, den bo man Mi taentre- 
gá mi spirito. Ora EI a caba di bisa 
esey, E1 a entregá su spirito (Lc. 
23,46) 

— Ma e publicano a keda para na 
un distancia, i ni su wowo e no 
kier a hiza na cielo; ma el a bati su 
pecho i dici: Dios sea misericor- 
dioso cu mi, pecador (Lc. 18,13) 


Pidi i nan lo duna boso: busca i 
lo boso hanja; bati i nan Io habri.. 
Si bosonan pues, maske boso ta 
malbado, sabi di duna cos cu ta 
bon na boso juinan, cuanto mas 
anto boso Tata cu ta den cielo, lo 
duna loke ta bon na nan cu ta pidi 
’E esey. (Mt. 7, 7.11.) 

~ Pa esey pidi Senjor di cosecha 
manda trahadornan pa cosechá 
(Lc. 10,2). 

— Mescos tambe Mi ta bisa boso: 
Si dos di boso na acuerdo cu otro 
riba mundo ta pidi un cos - e por 
ta kiko cu ta - nan lo obten’e di mi 
Tata cu ta den cielo. Pasobra ca- 
mina dos o mas ta um cu otro den 
Mi Nomber, ey Mi ta meimei di 
nan (Mt. 18,19-20) 

Asina ta cu bosonan tambe: ora 
boso a haci tur loke tabata mandá 
na boso, bisa anto: Nos ta sirbi- 
dornan inutil; nos no a haci cu so- 
lamente nos obligacion(Lc. 17,10) 

TESTIMONIO: 

— Un bon hende ta saca bondad 
for di su tesoro di bondad, ma un 
mal hende maldad for di su tesoro 
di maidad (Mt. 12,35) 

Asina boso luz tambe mester 
brilja den bista di hendenan, pa 
nan mira boso bon obranan i glori- 
ficá boso Tata cu ta den cielo (Mt. 
5,16) 

— Ora boso drenta un cas, dun’e 
boso saludo di paz (Mt. 10,12) 

— Ma no kibra cabez, ora nan en- 
tregá boso, com o kiko boso lo bi- 
sa: na e momento ey boso lo keda 
inspirá di loke boso mester bisa. 
Pasobra no ta boso cu ta papia, ma 
anto ta Spirito di boso Tata ta pa- 


pia pa boso boca (Mt. 10,19-20) 


VIRGO 23 AUGUSTUS - 22 SEPTEMBER 

Concentra bo mes ariba cosnan practico. Si bo termi- 
na nan tur por ta hopi beneficioso. Cu un minimo di 
esfuerso bo ta logra bon resultadonan. No pone hopi 
importancia na e hendenan cu ta gababo constante- 
mente. 

UN TRAFICO SIGUR, 

TA BON PA NOS TUR! 


Den un combersacion cu algun 
alumnonan di 3e klas di St. Aloy- 
siusschool tocante trafico a bin pa- 
dilanti cu e muchanan ta bon na 
altura di hopi situacion den trafi- 
co. 

Ta pesey e redaccion di Taray a 
pidi e muchanan pa laga nos abo- 
nadonan mira kiko ta interesa nan 
den trafico. 


Cu hopi entusiasmo e muchanan a 
tuma nan stift, potlood i pen pre- 
to i a pone nan problemanan, idea- 
nan etc. ariba papel. 

Analisando tur e pinturanan a sali 
bon cla cu e muchanan a pinta lo- 
ke ta pasa den nan bicendario tur 
dia bai. 

E topiconan cu a bin padilanti ta: 


— cyclistanan 

— peaton (voetganger) 

— trafico cu motor 

— crusamento di caja 

— schoolbus 

— sushedad canto di caminda. 
Laga nos ban mira kiko nos por 
haci pa por tin un trafico bon si- 
gur! 

problema 

mundial 


Haja un injeccion no ta algo 
agradabel, ni pa e muchanan 
na Aruba i ni pa e muchanan 
clen paisnan den desarollo. 

Pero esaki ta lgo cu nan tur tin 
mester di dje: sin e injeccion e 
hoben por bira facilmente un 
victima di p.e. maluso di pul- 
mon tuberculose. 

Pregunta: Con abo por juda 
den tal situacion? 


Cuanto marca di auto bo ta hañá aki den’ 
Un ehempel ta: T O Y O T A 


NOMBERNAN: TOYOTA 


CHEVROLET 
DATSUN 

mazda 

mustang 

Reynold 

fiat 

ltd 

mercedes benz 

CHEVELLE 

DAIHATSU 

mitsubishi 

CELESTE 

VOLKSWAGEN 

VAILLANT 

PORSCHE 

ferrari 

lincoln 

chrysler 

buick 

CHARADE 

CELICA 

FORD 

dodge 

WERCURY 

GRENEDA 

malibu 

honda 

CONCORD 

PRELUDE 

NISSAN 

• NANZI CU COMA WARAWARA 


Un dia Nanzi a manda Pegasaya 
bai busca candela cerca Comader 
Warawara. Coma Warawara tabata 
tota pinda. Un bleki di kerosine el 
a caba di pone riba candela. 
Ma toch Coma tabatin hopi oinda 
cla. Ora pegasaya a pidi’e un pida 
candela, Coma a dun’e un sacu 
yen di uinda. 

Na caminda Pegasaya a come su 
pindanan. ma el a warda doco pa 
su tata. “*Papa, pasa boca cu esa- 
quinan.” 

Nanzi a hari sol, ora el a weita e 
pindanan. E1 a coge e candela, 
bent’e den awa, caba el a tuma pa 
cas di Coma Warawara. 

““0. con ta, comader? Mira un mu- 
cha pester asina, no? E1 a tira e 
candela den awa. Lo bo no por du- 
nami un pida mas?” 

Coma Warawara, cu conoce su 
compader bon, a comprende ta 
qui bientu a supla ey. 

E1 a duna Nanzi un pida candela i 
el a sigui hunga papel di quens. 
Ma Nanzi no quier moef eyfor. 
”0, comader, conta cu bida? Cos 
ta bon, manera mi ta weita. Dos 
bleki di kerosine cu pinda. Co- 
mader no por confiami? Bisami ta 
na unda tin pinda asina bunita?” 
Coma Warawara no quier a larga 
los, ma Nanzi a queda puntra i ma- 
ha te Coma Warawara a zonza. 
Porfin el a conta Nanzi, cu ta nan 
Vela di Coro e ta bai busca e pin- 
danan. “Den mardugá mi ta bai 
pa mi t’aqui pa banda di nueb’or”. 
“Ay, comader. Bo no por bai cu 


mi? Mi tambe quier hanja un mo- 
da di biba.” Bon compader, mira 
pa bo t’aqui, ora gai canta bandi di 
cuat’or.” 

For di dos’or Nanzi a sali for di 
cas pa canta cocoyoco bao di ben- 
tanta di kamber di Coma Warawa- 
ra. 

Comader a bula lanta wak afor. 
Un scuridad i un silencio profundo 
tabata reina. “Ay no, ta idea lo mi 
tin, awor ta mei anochi.” 

Nanzi a weita cu esaquie no a yu- 
da; el a busca poco palu, caba el a 
cende nan pa banda ’riba. Despues 
Nanzi a curi bai cas, pa gaña dru- 
mi. Coma Warawara a mira e luz. 
E1 a spanta. “Nos ta laat”. E1 a 
curi bai busca Nanzi. “Nanzi, Nan- 
zi, lamta, nos ta laat. Ya solo ta 
bai subi.” Nanzi a frega su wowo 
manera t’awor el a lamta. “Warda- 
mi un ratu, comader. Mi mester bi- 
sti mi halanan, cu Shi Maria a tra- 
ha pa mi.” 

Nanzi a bisti su dos halanan di 
manteca, coge cincu sacu di pita i 
sali for di cas. Coma Warawara di 
cun’e: “Compa, ta con bo ta bai 
cu tantu sacu asina? 

Ora nan bira pisa, bo no por bula 
cu nan. Ami mes, cu tin dos hala, 
cu Dios a dunami, ta bai cu dos.” 
E palabranan a drenta esun orea, 
sali pa e otro. Nanzi a tene e sacu- 
nan mas duru ainda. Nan a cumin- 
za bula. Tur cos a bai asina bon, 
cu den un fregá di wowo nan a ye- 
ga Vela di Coro. Nan dos a cumin- 
za yena sacu. Coma Warawara a 
caba liher, ma Nanzi a totobia pa 


yena su cmcu sacunan. 
“Nanzi, haci liher, ata e hendenan 
ta bini i ya solo ta bai sali.” 
Coma Warawara a subi den laria ta 
warda Nanzi. Un ratu despues 
Nanzi a sigui’e. Ma el a lubida cu 
su halanan tabata trahá di pluma 
di diferente pára i cu nan tabata 
basta haltu caba. Ata e ta sinti cu 
su halanan a cuminza dirti. 

“Coma Warawara, hé, hé, hé.” 
“Ta quico Nanzi?” 

“Un sacu mas ta bai cai.” 

“Larga e cai numa.” 

Nanzi a larga un sacu cai. E ta sinti 
cu lo e no por yega Corsow cu e 
halanan cu ta dirtiendo. Ay Dios, 
ata e ta sinti cu un sacu mas tin 
idea di cai. Nanzi a dal un gritu, cu 
tur paranan den cercania a bula 
bai. “Coma Warawara.” 

“Ta quico Nanzi?” 

“E di tres sacu ta bai cai.” 

“Large cai numa.” 

Dju-blum.Sacu a bai awa. 

Solo ta sigui subi. Nanzi ta soda. E 
halanan ta cerca di laga los. E no 
por bula asina liher mas. E dela- 
ster sacu tambe e mester a larga 
cai. “Coma Warawara, hé,hé,hé.” 
“Ta quico compader?” 

“Mi mester larga e delaster sacu 
cai.” Larga e cai numa.” 

Sacu a cai den lamar. 

Coma Warawara ta bula poco po- 
co, pasobra el a ripara, cu Nanzi ta 
quidando ’tras. Di ripiente el a 
tende un gritu terribel. 

“Coma Warawara, mi halanan a 
dirti. Mi ta bai cai den e lamar 

hundu aqui. Mi . . . Promer cu 
Nanzi a caba di papia Coma Wara- 
wara a bini cerca dje. E1 a coge 
Nanzi bao di su halanan. Den su 
mes e ta pensa: “Ta quen’a man- 
dami?” 

E ta sinti Nanzi ta woel bao di su 
braza. “Nanzi, queda queto. Asi- 
na mi no por bula.” “Ay comader, 
bao di bo braza ta hole masha ma- 
lu. Mi no por wanta un olo stinki 
asina.” “Nanzi, cera bo boca. In- 
gratu cu bo ta! Bo no tin berquen- 
za? Queda quetu!” Un bon ratu 
despues el a bolbe sinti Nanzi ta 
woel. “Ta quico atrobe, compa- 
pader?” 

“Ay comader. Mi stoma ta wal. Mi 


mester saca. Bao di bo braza ta 
manda un olor di sibojo putri. Lar- 
gami los numa. Mi’n por ma$.” 
Coma Warawara a habri su halanan 
i Nanzi a cai den lamar. Ma Nanzi 
lo no ta Nanzi si suerte no a bolbe 
companje. E1 a cai riba lomba di 
Coma Turtuga. 

“oh abrenusia! Ta quen’ quier 
krak mi lomba? Mi por a muri.” 
“T’ami, Nanzi, Coma Turtuga. Hi- 
bami tera.” 

“Dios libra! Pa bo bolbe mi pecho 
ariba, matami no? Ay no, Nanzi, 
e cos ey no por socede. “Foei 
Coma, ta paquico bo ta pensa ma- 
lu di mi? Lo ta mashá mahos di mi 
parti, si mi mester haci un cos asi- 


Nanzi a papia asina bunita, cu Co- 
ma Tortuga a quer’e. E1 a landa 
hiba Nanzi tera. Conforma Nanzi 
su pia a gana tera, el a boltu Co- 
ma Tortuga pechu ariba. Quico cu 
esaki a sclama no a sirbi. Nanzi a 
corta su cabez cu su sambéchi, el 
a hupa cuné bai cas. Shi Maria i 
tur e yuinan tabata yora den cas, 
Coma Warawara a caba di bin’ bi- 
sa nan, cu Nanzi a hoga den lamar 
grandi. Den esey Nanzi Kikerema- 
cha a grita: “Ata Papa!” Tur a 
core sali pa bai contra papa. Nan 
no a come pinda, ma si nan a co- 
me te pidi mas di e cami di Coma 
Tortuga. 



E BARIDÓ DI CAJA 


E hoben sintá na su mesa den ofi- 
cina ta hisa cara mira afó. Algun 
particular? Ai no, t’un homber ta 
bari caja. Mira con e cara ta lom- 
bra den solo cajente; mira con su 
camisa ta plak den su lomba. 

Y e hoben ta gradici Dios cu su 
majornan por a duné un bon edu- 
cacion pa awe e por sinta den un 
oficina airecondicioná, liber di ca- 
stigu di solo y liber di sushedad; 
gana un bon salario sosegá. 

Y mordiendo gom di su potlood e 
ta pensa: Con e homber ey ta sinti 
su mes bariendo caja? Ki balor un 
barido di caja tin den sociedad? 
E’n ta sinti su mes baho den bista 
di hende? Cu un trabau sushi asi- 
na, kén ta tuma molester hisa cara 
mira bo? Unda e por yega y pre- 
sentá su mes?.... 


Un yamada ta spierta e hoben for 
di su pensamentu. 

Turistanan ta bishita Aruba. Pro- 
me cos cu nan ta ripará y admirá, 
ta e limpiesa di su cajanan. 
Nan ta drenta cualkier caminda cu 
trankilidad, sea bar o restaurant, 
pasobra cajanan ta demonstra cu 
aki tin sanidad. Sinembargo elogio 
no ta bai pa e barido di caja, ken- 
de su trabau ta esun di mas menos- 
preciá pa esnan cu l’a hoga den su- 
shi si é no tene limpi. No ta respe- 
té; no ta duné su balor pasobra su 
trabau ta sushi. 

Un cahero su trabau ta atendé cu 
placa, e cos di mas importante den 
bida, pero tambe di más sushi. 
Placa ta lastra tur caminda, den 


man di tur hende. 

Rapidamente e cahero su mano- 
nan ta carinjá minas y miñas di 
bacteria. Si e no cuida su mes, e 
por cohe un mal fermidad un ora 
pa otro, pero é t’un homber respe- 
tá den comundad, aunke e tambe 
ta traha cu e mes risico cu e barido 
di caja, kende su sueldo.afin. 

MALESA VENÉRICO 


Originalmente e malesa aki ta bin 
for di Roma, Italia den siglo 1300. 
Mas of menos di un macaco. Mane- 
ra nos sabi cu actualmente esaki ta 
un malesa barbaro. 

Ariba nos isla. Y den varios bario cu 
nos no por kere. 

E cuatro nomber di e malesa ta ma- 
nera ta sigi: Gonorrhoe (drip), 
Syphillis, Ulcus molle, Lymphogra- 
nuloma. Malesa venerico no tin un 
limiti y ni edad. Causa di e malesa 
aki ta solamente door di relashon 
sexual. E microbionan y virusnan 
ta biba den un lugar di 40 grado 
(organo sexual). Ta posibel tambe 
cu un persona por hanja e malesa 
aki na boca, nanjshi y wowo. Tin 
hopi hende ta ke7e cu anticoncep- 
tivo por causa malesa venerico. Pero 
esaki ta mentira. Of si bo sinta riba 
w.c. of bebe for di glas di otro hen- 
de. Esakinan tampoco no ta verdad. 
Corda bon esaki por sosede sola- 
mente door di relashon sexual. Tin 
hopi hende tin miedo of verguenza 
pa bay consulta serca un dokter of 
dokter di cas. Pero por ejemplo bo 
ta weita algo stranjo na bo organo 
sexual blaar of puistjes mihor bay 
un dokter. Pasobra e ora mester 
wordu gecheck ta di unda bo a bin 
cune. Hopi hende ta bisa wel podi- 
ser ta for un di e barmeisje, pero e 
barmeisjesnan ey mester bay con- 
trola tur siman. Y si nan no bay nan 
ta wordu registra pa polis. Pasobra 
e malesa aki ta un peliger pa comu- 
nidad. 

Pero ultimo tempo tin hopi di e 
personanan aki cu no ta bao con- 


trol. Y asina por causa e malesa 
Oficialmente tur sorto di malesa ta 
wordu raporta na Salubridad Publi- 
co. Pa casualidad e hende cu ta han- 
ja of pega cu e malesa aki ta hende 
casa. Eynan problema ta bai sinta. 

E no kier bay dokter pasobra e se- 
ñora tambe mester bin dokter. Of 
omgekeerd. Pero si tur cos wordu 
resolve ta mas mihor. 

Pasobra tin sorto di e malesa aki cu 
ta masha peligroso. 

GONORRHOE: ta wordu causa 
door di un sorto di bacteria (gono- 
coccus), despues di tres dia kima- 
mento di urina y mancha un sorto 
di pus (materia). Esaki si un hende 
homber, no ta na tempo e por causa 
cu e ta bira steriel, e ta efecta su 
zaadbal. 

Y un hende muher e por efecta su 
eileider. Causa ta cu si un hende 
muher ta na estado e baby por nace 
ciego. Cu un shot di penicillina, te- 
tracyclina, amoxil, penbritin, depo- 
cillina y teramycina e malesa ta ki- 
ta. 

SYPHILLIS : ta wordu causa door 
di un sorto di bichi chiquito, ku ta 
biba den e organo interno. E malesa 
aki ta mas hanja cerca hende muher 
te despues di dos of tres siman un 
hende ta ripara, si un hende no hasi 
caso of pone atenshon e malesa ta 
penetra den su sanger. Seis of diez 
anja e ta bay pa bo celebra y por 
causa bo morto. Juinan tambe por 
nace cune. Cu e edad di nuebe of 
diez anja e por muri. 

Check na tempo pasobra bo por ha- 

si test di sanger; Wasserman U.S.R. 
y V.D.L. 

Y tambe testa di un pida casca cu ta 
wordu mira bao di microscoop. 
ULCUS MOLLE : ta wordu causa 
door di un streptobacil (microbio). 
Despues di un of tres dia na e orga- 
no ta sali heridanan chikito y cu su- 
shi. Lugar di e heridanan ta corra y 
e kliernan ta hincha. E heridanan 
no ta cura liher. E heridanan ta 
wordu trata cu sulfonamida. Lym- 
phogranuloma: esaki ta wordu cau- 
sa door di un virus. Akinan tambe 
ta sali herida chikito, pero esakinan 
si ta cura liher. 

Akinan e kliernan den laas ta hin- 
cha e despues di lunas por bira fis- 
tel. (un buraco chikito cu pus ta 
sali). 

CQNDILOMATA tkam di gay) ta un 
sorto di vret. Pero cierto forma di 
vret na organo sexual ta wordu con- 
sidera como malesa venerico. 

Si un hende muher tin un fluor 
blanco cu ta wordu causa door di 
forgos no kier meen cu e persona 
aki tin malesa venerico. Pero e ma- 
lesa ta Trichomonas of Monidia. 
Sjonan tuma mi conseho kiko stran- 
j° cu bo por mira na bo organo 
sexual core consulta cu un dokter 
na tempo, pasobra bo no sa nunca 
esaki por causa bo bida of bida di 
un otro. Tur hende ta humano tur 
hende por causa un error. No tene 
berguenza. 

PREVENI TA MIHOR CU 
COMBATI. 

SAGITARIO 22 NOVEMBER - 20 DECEMBER 

Aunke cu anshamento no ta necesario, toch ta bira 
tempo pa termina cierto asuntonan entre otro en re- 
lacion cu e muchanan. Lo bo tin exito ariba tereno di 
negoshi. Lo tin encuentronan importante! 


















PAPIAMEIMTO: 

YEN DI PROBLEMA ATROBE 


Ultimo tempo tur hende por a ri- 
para cu stof a bolbe lanta encuan- 
to e ortografia papiamento. 

Yen di fanfaria riba e asunto aki 
atrobe. 

Pa varios añanan caba tabata wor- 
du puntra ki sorto di ortografia lo 
wordu usa. Antillas mester busca 
un manera pa bin skirbi papiamen- 
to. Den esaki Gobierno Central a 
laga cada isla pa averigua esaki. 
Na Aruba un comision a wordu in- 
stala bow di presidencia di sr. J. 
Mansur, actual redactor di Diario, 
y e comiáon aki a studia ki sorto 
di ortografia lo wordu usa. Taba- 
ta tin dos posibilidad: 1. Ortogra- 
fia Etimológico (o tradicional, ma- 
nera e ta wordu jama actualmente; 
2. Ortografia Fonológico (Fono- 
logiko; cual a wordu accepta pa 
algun gruponan den nos comuni- 
dad y tambe pa algun escritornan 
Antillano). 

Despues cu parlamento di Aruba, 
e organo legislativo mas halto di 
nos isla, unánimamente a dicidi 
cu lo adapta e sistema etimoldgi- 
co o sea ortografia tradicional, nos 
ta haja cu un ministro di cabinete- 
Martina ta bisa cu lo e introduci e 
sistema fonológico (fonológiko) y 
si no sosode asina (na su kier) e lo 
retira for di su posicion (kico kier- 
men mescos cu e no ta tene cuenta 
loke parlamento Arubiano a dici- 
di). 

Esaki ta un sla duro, ya cu mayo- 


ria di nos pueblo, (y mayoria abso- 
luto di Parlamento) a accepta e 
idioma tradicional. 

Mi ta spera cu e representantenan 
di Aruba den Staten, ora cu e pun- 
ta aki, esta esun di ortograña bin 
na discusion, tene cuenta cu e de- 
cision di Parlamento Arubiano di 
aña 1976. 

Pa aclaria algo lo ta bon pa splica 
algo di e dos ástema aki riba: 
E papiamento fonológico (fonoló- 
giko) ta e ástema na unda bo ta 
skirbi e palabranan manera cu bo 
ta tene. P.e. e palabra “cu)) segun 
regla di fonologia ta wordu skirbi 
“Ku” o “Koe”. Awor si ta bin des- 
pues di hopi deliberacionnan cual 
lo accepta. Pasobra lo mester ac- 
cepta un di nan. No por tin dos 
manera di skirbi esaki. 

Esaki ta trece cu ne cu un persona 
cu ta prefera di skirbi “ku” (o 
“cu”) enbes di “koe” (laga nos su- 
pone cu e palabra “koe” a wordu 
accepta) mester accepta e “koe”, 
cual regla fonológico (fonológiko) 
ta prescribi. 

E ora ey bo ta haja cu e persona 
aki mester adapta su mes y SIÑA 
SKIRBI “koe” enbes di “ku” (ya 
cu ta siña un persona por siña skir- 
bi “cu, aunke e ta prefera un otro 
manera, - regla ta regla.) 

E sistema etimológico ta studia 
mas bien e origen di un idioma y 
adapta na esaki. Via estudio di co- 


miáonnan a resuita cu antes e pa- 
piamento tabata mas etimológlco. 
Pa e motibo ey el a haja e nomber 
ortografia tradicional. E manera 
cu antepasadonan tabata skirbi. 
Pues enbes di skirbi manera bo ta 
scucha lo bin algun regla con pa 
skirbi áerto palabranan. (E ora ey 
mester skirbi “cu”) Si otronan bi- 
sa cu e papiamento Arubiano me- 
ster bira fonológico pasobra e ta 
mas facil, mas liher pa skirbi (ma- 
nera bo ta tende) ta coi loco. Sem- 
per papiamento tabata tin su toke 
Spaño y Portogues (y hasta indian, 
cu naturalmente influencia di otro 
idioma). Y no manera hopi ta bisa 
Afro-Hulandes. 

Si nos coi un buki di antaño, Un 
corant di antes. Y hopi otro cos 
mas, anto nos lo wak cu nos idio- 
ma papiamento tabata tin un in- 
fluencia grandi di spaño (historica- 
mente splicable). E ventahanan cu 
nos lo bai tin ta cu e sistema aki ta 
haci nos mes mas rico na skirbi- 
mento. E ta mas serca di Spaño. 
Y alo largo nos ta den e region La- 
tinoamericano (cu ta papia Spaño) 
y caribeño (cu ta papia Ingles). 
Cu esaki mi kier a trece padilanti 
di kico ta pasando. Ta impoáble 
cu un ministro di un otro isla bin 
bisa ta kico mester wordu skirbi 
aki na Aruba. Den e deciáon tumá 
pa nos parlamento ( y unánima- 
mente!) ta esun valido den e caso 
aki y ta nan mes ta esun cu por ki- 
bra e deciáon aki. 

Si nos wak bon e idioma tradicio- 
nal (etimológico) ta wordu accepta 
aki na Aruba. E idioma cual nos 
antepasadonan y bieuwnan taba- 
ta usa. 


CAPRICORNIO 21 DECEMBER - 19 JANUARI 

E trabao ta exigi ainda hopi di bo. Pero e resultado- 
nan ta recompensa abundante bo esfuerzo. Observa- 
cionnan straño ta forma e comienso di solucionnan di 
cierto problemanan. Serca un instancia lo bo haja mas 
di loke bo a spera. 














HUM3R U ll H I 4IU > 





Fotografia ta existi ya pa mas o 
menos 150 aña i a logra resulta- 
donan extrabagante, tanto for di 
e punto di bista technico como 
esun artistico. 


Nos por papia di varios comedian- 
tenan fotográfico profesional cu ta 
haci uso di cierto recursonan basi- 
co, esta: imaginacion i technico. 
Imaginacion: caprichoso i inlimita 
ta trece diverticion di diferente 
eventonan i temanan di nos mundo. S 


■ 

































“ "Technica: ta traha imagennan al 
instante i realistico. Loke nos ta 
ofrece no ta solamente pa hari, pe- 
ro bo persona tin cu “captanan 
mentalmente” for di un punto di 
bista fotográfico. 

CON Ml POR ALCANSABO? 


Bo sa cu ta existi un cantidad di 
gruponan chikito y grandi. Tuma 
por ehempel un klas, un empresa; 
tur ta hendenan cu no a busca o- 
tro directamente, y cu tin di sinta 
y anda cu otro y toch por forma 
un grupo despues di tempo, un 
grupo den cual sigur tin lugar pa 
anda cu otro, pero caminda cada 
un for di nan distancia a traha un 
muraya rond di su mes, door di 
cual ningun hende por mira. 

Pero esey no ta molestiabo. Bo ta 
kere cu otronan mester ta sinti 
nan mes feliz, djis pasobra despues 
di school nan ta hasi sport, nan ta 
sigui les di baile of ta diverti nan 
hopi. Probablemente nan tin bon 
relación cu nan mayornan. Y pe- 
sey bo ta kere cu nan no ta deseá 
nada mas? 

Y abo mes awor, b’a kere cu nan 
tin bastante cu nan manera di bi- 
ba, b’a purba busca cosnan chikito 
y bunita y b’a kere cu semper bo 
ta keda calmo den tormento, leu 
di tur desorden y tur nerviosidad 
bo tambe a kere di por logra sali 
for di e masa grandi. 

Y despues, door di un coinciden- 
cia di circumstancianan un suceso 
chikito ta pone e bom explotá y 
tur e tensionnan den bo cu segun 
bo no tabata existi, pasobra sem- 
per b’a oprimi nan. Awor numa bo 
ta realisá cu tur e felicidad di tur 
e otronan - y di bo mes - tabata 
apariencia cu no por sconde mas. 


Di repente bo ta realisá cu boso 
tur ta parce otro. B’a kere cu otro- 
nan no tabata deseá nada mas cu 
conformidad exterior pa ta mas 
hende, pa por biba mas sincero 
cu bo mes. Pa di promé biaha bo 
ta sintf bo mes um' cu bo grupo. 
Bo kier yuda otro di berdad, pa- 
sobra pa un instante b’a realisá 


BOCA 


CROQUET DIARROZ 

1 koppi di arroz 

2 webo 

3 cuchara grandi di lechi 
1 theelip di salu 

1 cuchara disucu 
1 cuchara di manteca 
1 cuchara (chikito) di peticelli 
cortá chikito. 

Laba e arroz varios biaha y herebé 
den 3 koppi di awa, pa mas o me- 
nos 30 minuut. Score e awa afor 
ora e ta clá y poné den e parti di 
ariba di un baño di Maria. Bati un 
webo den 2 cuchara di lechi bon 
bati y poné serca e arroz, agregá 
awor e salu, sucu, manteca y e pe- 
ticelli y cushiné te ora e cuminsá 
bira diki. Lagé fria, lora e masa na 
bala of largo, pasa esakinan den 
paneermeel of buscuchi soda garná 
Bati e otro webo hunto cu e lechi 
sobrá, pasa e croquetnan den dje y 
bolbe lora nan den paneermeel y 


con pober cada un di boso ta. 
Bo ta tembla un instante, cu e de- 
seo di haña un gesto amabel y bo 
ta cuminsá lucha cu e pregunta: 

CON MI POR ALCANSABO? 

O 


DUSHI! 

despues hasa nan den azeta bon 
cayente. 

E receta aki ta saca 12 croquet. 
BOLITAS MEJICANO 

1/2 koppi di manteca dushi 
1/2 koppi di res 

6 cuchara grandi di sucu na puiru 
1 theelip di vanilla 
3 koppi di hariña di pan 
1 koppi di nechi garná 

Bati e manteca hunto cu e res y 
vanilla te ora nan bira crema. Des- 
pues ta poné serca e hariña di 
pan y e nechi y ta bruha nan bon 
den otro. Ta forma bolitas (bola 
chikito) y ta pone nan riba un 
plancha (no huntá) di koeki y ta 
horna nan na 350 grado, pa un 10 
minuut. Ora -nan ta clá, mientras 
nan ta cayente, ta lora nan den e 
sucu na puiru y ta sirbi nan te pa 
su mañan. 

E receta aki ta saca 3 dozijn di bo- 
litas. 

BO|M HyMoRi 































PA NOS MUCHANAN 


Sortia!! 


Amigo/a, ariba e página aki nos ta 
mira cu e 4 piscánan a bruha un 
poco. Bo por ripara cu tin algun 
bruhamento den e cabesnan i ra- 
bunan. Podiser abo lo por pone 
nan manera e mester ta. 

Cortanan i pone rabo i cabes ma- 
nera mester ta. 



• '9 '*» * - 



Hopi exito!! 














